રાજસ્થાનનાં નીમજથી મુસાફરો ભરેલી લક્ઝરી બસ આરજે-૦૯-પીબી-૦૦૧૮ અમદાવાદ તરફ જઈ રહી હતી. આ દરમિયાન વહેલી સવારે આ બસ શામળાજી નજીકના નાપડા પાસેથી પસાર થઇ રહી હતી ત્યારે બસના ચાલકે સ્ટિયરિંગ ઉપરથી કાબૂ ગૂમાવતા ટ્રક નંબર આરજે-૨૭-જીબી-૨૫૯૬નાં પાછળનાં ભાગે અથડાતા બસમાં સવાર 10 મુસાફરોને નાની મોટી ઈજાઓ થઇ હતી. જે બાદ શામળાજીના પીએસાઈ વાય.જે.રાઠોડે ઘટનાસ્થળે પહોંચી ઈજાગ્રસ્તોને સારવાર અર્થે શામળાજીની હોસ્પિટલમાં મોકલી આપ્યા હતા. અને બસના ચાલક સામે અકસ્માતનો ગુનો નોંધ્યો હતો.